Namangan viloyati Chust tumanida yashovchi, muqaddam sudlangan, 1991 yilda tug‘ilgan Sh.A. Toshkent viloyatining Parkent tumani “Chinor” shaharchasi Birlik ko‘chasida eshigi ochiq qolgan “Neksiya” rusumli avtomashinani olib qochdi. Bu haqda O‘zbekiston Respublikasi IIV matbuot xizmati xabar bermoqda. Ko‘rilgan choralar natijasida, mazkur avtomashina Ohangaron tumanidagi “Chinor” yo‘l-patrul xizmati postida Sh.A. boshqarib ketayotganida ushlandi. Avtomashina texnik soz holda egasiga qaytarildi. Holat yuzasidan O‘zbekiston Respublikasi Jinoyat kodeksining 267-moddasi 1-qismi bilan jinoyat ishi qo‘zg‘atildi.